Brüssel 22.12.2004

KOM(2004)825 lõplik

Ettepanek:

NÕUKOGU MÄÄRUS (EÜ),

millega muudetakse määruse (EÜ) nr 2042/2000, millega kehtestatakse Jaapanist pärinevate telekaamerasüsteemide impordi suhtes lõplik dumpinguvastane tollimaks, lisa

(komisjoni esitatud)

SELETUSKIRI

Nõukogu määrusega (EÜ) nr 1015/94 (mida on hiljem muudetud) kehtestati lõplik dumpinguvastane tollimaks teatavate Jaapanist pärinevate telekaamerasüsteemide impordile. Nõukogu jättis dumpinguvastase tollimaksu reguleerimisalast selgesti välja teatavad kõnealuse määruse lisas loetletud erialaseks kasutamiseks mõeldud kõrgekvaliteedilised kaamerasüsteemid, mis oma tehniliste omaduste poolest kuuluvad nimetatud määruse tootemääratluse alla, kuid mida ei saa käsitada telekaamerasüsteemidena.

Septembris 2000 kinnitas nõukogu määrusega (EÜ) nr 2042/2000 eespool toodud lõplikud dumpinguvastased tollimaksud kooskõlas nõukogu 22. detsembri 1995. aasta määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed) artikli 11 lõikega 2.

Komisjon on saanud kahelt Jaapani telekaamerasüsteemide eksportivalt tootjalt taotluse lisada teatavad erialaseks kasutamiseks mõeldud kaamerasüsteemide mudelid nõukogu määruse (EÜ) nr 2042/2000 lisasse ja vabastada nad sel viisil tollimaksust.

Lisatud ettepanek nõukogu määruse kohta sisaldab üksikasjalikumat teavet, mis näitab, et mõlemad mudelid tuleks vabastada tollimaksu kohaldamisest ja lisada eespool mainitud lisasse, sest neid käsitati erialaseks kasutamiseks mõeldud kaamerasüsteemidena.

Huvitatud isikuid teavitati ning nad ei esitanud lisatud ettepaneku suhtes vastuväiteid. Konsulteeriti dumpinguvastase komiteega, kes nõustus ühehäälselt.

Seetõttu tehakse ettepanek muuta nõukogu määruse (EÜ) nr 2042/2000 lisa ja kiita heaks lisatud määruse avaldamine Euroopa Liidu Teatajas.

Ettepanek:

NÕUKOGU MÄÄRUS (EÜ),

millega muudetakse määruse (EÜ) nr 2042/2000, (millega kehtestatakse Jaapanist pärinevate telekaamerasüsteemide impordi suhtes lõplik dumpinguvastane tollimaks) lisa

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1995 aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed,[1] (edaspidi „algmäärus“),

võttes arvesse komisjoni ettepanekut, mis on esitatud pärast konsulteerimist nõuandekomiteega,

ning arvestades et:

A. EELNENUD MENETLUSED

(1) Nõukogu kehtestas määrusega (EÜ) nr 1015/94[2] lõpliku dumpinguvastase tollimaksu Jaapanist pärinevate telekaamerasüsteemide impordile.

(2) Määruse (EÜ) nr 1015/94 artikli 1 lõike 3 punktis e jättis nõukogu dumpinguvastase tollimaksu reguleerimisalast selgesti välja kõnealuse määruse lisas (edaspidi “lisa”) loetletud erialaseks kasutamiseks mõeldud kõrgekvaliteedilised kaamerasüsteemid, mis oma tehniliste omaduste poolest kuuluvad määruse (EÜ) nr 1015/94 artikli 1 lõikes 2 esitatud tootemääratluse alla, kuid mida ei saa käsitada telekaamerasüsteemidena.

(3) Oktoobris 1995 muutis nõukogu määrust (EÜ) nr 1015/94 määrusega (EÜ) nr 2474/95[3] eelkõige samasuguse toote määratluse osas ja teatavate erialaseks kasutamiseks mõeldud kaamerasüsteemide osas, mis selgesõnaliselt vabastati lõplikust dumpinguvastasest tollimaksust.

(4) Oktoobris 1997 muutis nõukogu määrusega (EÜ) nr 1952/97[4] lõpliku dumpinguvastase tollimaksu määrasid kahe äriühingu, s.o Sony Corporation’i ja Ikegami Tsushinki puhul kooskõlas algmääruse artikliga 12. Peale selle jättis nõukogu dumpinguvastase tollimaksu reguleerimisalast selgesti välja teatavad uued erialaseks kasutamiseks mõeldud kaamerasüsteemid, lisades need lisasse.

(5) Jaanuaris 1999 ja jaanuaris 2000 muutis nõukogu määrustega (EÜ) nr 193/1999[5] ja (EÜ) nr 176/2000[6] määrust (EÜ) nr 1015/94, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu reguleerimisalast. Oktoobris 2004 muutis nõukogu määrusega (EÜ) 1754/2004[7] määrust (EÜ) nr 176/2000.

(6) Septembris 2000 kinnitas nõukogu määrusega (EÜ) nr 2042/2000[8] lõplikud dumpinguvastased tollimaksud, mis kehtestati määrusega (EÜ) nr 1015/94 (mida on hiljem muudetud) vastavalt algmääruse artikli 11 lõikele 2.

(7) Jaanuaris 2001 ja mais 2001 muutis nõukogu määrustega (EÜ) nr 198/2001[9] ja 951/2001[10] määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu reguleerimisalast.

(8) Septembris 2001, pärast algmääruse artikli 11 lõike 3 kohast vahepealset läbivaatamist kinnitas nõukogu määrusega (EÜ) nr 1900/2001[11] lõpliku dumpinguvastase tollimaksumäära, mis on kehtestatud nõukogu määrusega (EÜ) nr 2042/2000 eksportiva tootja Hitachi Denshi Ltd telekaamerasüsteemide impordile.

(9) Septembris 2002 muutis nõukogu määrusega (EÜ) nr 1696/2002[12] määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu reguleerimisalast.

(10) Aprillis 2004 muutis nõukogu määrusega (EÜ) nr 825/2004[13] määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu reguleerimisalast.

B. UUSI ERIALASEKS KASUTAMISEKS MÕELDUD KAAMERASÜSTEEMIDE MUDELEID KÄSITLEV UURIMINE

1. Menetlus

(11) Kaks Jaapani eksportivat tootjat, nimelt Sony Corporation (edaspidi „Sony“) ja Victor Company of Japan Limited (edaspidi „JVC“) – teatasid komisjonile, et nad soovivad tuua ühenduse turule erialaseks kasutamiseks mõeldud kaamerasüsteemide uued mudelid ja taotlesid komisjonilt kõnealuste uute süsteemide, sh nende lisaseadmete lisamist nõukogu määruse (EÜ) nr 2042/2000 lisasse ja seega nende vabastamist dumpinguvastaste tollimaksude reguleerimisalast.

(12) Komisjon teavitas vastavalt ühenduse tootmisharu ja alustas uurimist, et teha kindlaks, kas vaatlusalused tooted jäävad dumpinguvastaste tollimaksude reguleerimisalasse ja kas tuleks vastavalt muuta ka määruse (EÜ) nr 2042/2000 rakenduslikku osa.

2. Uuritavad mudelid

(13) Vabastamistaotlused saadi alljärgnevate kaamerasüsteemide mudelite kohta koos asjakohaste tehniliste andmetega:

(i) Sony:

- pildinäidik HDVF-C30W

(ii) JVC:

- kaamerakere KY-F560E

Sony pildinäidikut tutvustati kui mudelit, mida saab kasutada vaid helivideokaameratega, kaameratega, mis jäävad määruse (EÜ) nr 2042/2000 reguleerimisalast välja. JVC mudelit tutvustati kui erialaseks kasutamiseks mõeldud kaamera ajakohastatud mudelit, mis on juba arvatud välja kehtivatest dumpinguvastastest meetmetest.

3. Järeldused

i) Pildinäidik HDVF-C30W

(14) Seoses pildinäidikuga HDVF-C30W leiti, et see langeb nõukogu määruse (EÜ) nr 2042/2000 artikli 1 lõike 2 punktis b esitatud tootemääratluse alla. Seda võib siiski kasutada vaid kaamerakeredega, mis ei lange sama määruse artikli 1 lõike 2 punktis a esitatud tootemääratluse alla. Eeskätt on kõnealuste kaamerakerede signaali-müra suhe 54 dB, samas kui kaamerakerede kirjeldus nõukogu määruses (EÜ) nr 2042/2000 nõuab, et see oleks normaaltugevusel vähemalt 55 dB. Seepärast otsustati, et kõnealust pildinäidikut tuleks käsitada nõukogu määruse (EÜ) nr 2042/2000 artikli 1 lõike 3 punktis e esitatud määratluse alla kuuluva erialaseks kasutamiseks mõeldud kaamerasüsteemina. Sellest tulenevalt tuleks kõnealune pildinäidik arvata kehtivate dumpinguvastaste meetmete reguleerimisalast välja ja lisada nõukogu määruse (EÜ) nr 2042/2000 lisasse.

(15) Vastavalt väljakujunenud ühenduse institutsioonide tavadele tuleks kõnealune mudel vabastada tollimaksust alates kuupäevast, mil asjakohane vabastamistaotlus jõuab komisjoni talitusteni. Seega tuleks kõik 1. aprillil 2003. aastal või edaspidi imporditud järgmised pildinäidikud vabastada tollimaksust:

Sony – pildinäidik HDVF-C30W

ii) Kaamerakere KY-F560E

(16) Seoses kaamerakerega KY-F560E leiti, et kuigi see langeb nõukogu määruse (EÜ) nr 2042/2000 artikli 1 lõike 2 punktis a esitatud tootemääratluse alla, kasutatakse kõnealust mudelit peamiselt tehnilistel ja meditsiinilistel eesmärkidel. Seepärast otsustati, et kõnealust pildinäidikut tuleks käsitada nõukogu määruse (EÜ) nr 2042/2000 artikli 1 lõike 3 punktis e esitatud määratluse alla kuuluva erialaseks kasutamiseks mõeldud kaamerasüsteemina. Sellest tulenevalt tuleks kõnealune pildinäidik arvata kehtivate dumpinguvastaste meetmete ulatusalast reguleerimisalast välja ja lisada nõukogu määruse (EÜ) nr 2042/2000 lisasse.

(17) Vastavalt väljakujunenud ühenduse institutsioonide tavadele tuleks kõnealune mudel vabastada tollimaksust alates kuupäevast, mil asjakohane vabastamistaotlus jõuab komisjoni talitusteni. Seega tuleks kõik 15. aprillil 2003. aastal või edaspidi imporditud järgmised pildinäidikud vabastada tollimaksust:

JVC – kaamerakere KY-F560E

4. Huvitatud isikute teavitamine ja järeldused

(18) Komisjon teavitas ühenduse tootmisharu ja telekaamerasüsteemide importijaid tehtud järeldustest ning andis neile võimaluse seisukohtade esitamiseks. Ükski isik ei esitanud vastuväiteid komisjoni järelduste kohta.

(19) Eespool toodu põhjal tuleks vastavalt muuta määrust (EÜ) nr 2042/2000,

ON VASTU VÕTNUD KÄESOLEVA MÄÄRUSE:

Artikkel 1

Nõukogu määruse (EÜ) nr 2042/2000 lisa asendatakse käesoleva määruse lisaga.

Artikkel 2

1. Käesolev määrus jõustub järgmisel päeval pärast selle avaldamist Euroopa Liidu Teatajas.

2. Käesolevat määrust kohaldatakse järgmiste eksportivate tootjate valmistatud ja ühendusse eksporditud mudelite impordile:

(a) Sony Corporation (Sony) alates 1. aprillist 2003:

- pildinäidik HDVF-C30W

(b) Victor Company of Japan Limited (JVC) alates 15. aprillist 2004:

- kaamerakere KY-F560E

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

Meetmete kohaldamisest vabastatud erialaseks kasutamiseks mõeldud kaamerasüsteemid, mida ei kasutata telekaamerasüsteemidena (teleülekandeks)

+++++ TABLE +++++

[1] EÜT L 56, 6.3.1996, lk 1. Määrust on viimati muudetud määrusega (EÜ) nr 461/2004 (ELT L 77, 13.3.2004, lk 12).

[2] EÜT L 111, 30.4.1994, lk.106. Määrust on viimati muudetud nõukogu määrusega (EÜ) nr 176/2000 (EÜT L 22, 27.1.2000, lk 29).

[3] EÜT L 255, 25.10.1995, lk 11.

[4] EÜT L 276, 9.10.1997, lk 20.

[5] EÜT L 22, 29.1.1999, lk 10.

[6] EÜT L 22, 27.1.2000, lk 29.

[7] ELT L 313, 12.10.2004, lk 1.

[8] EÜT L 244, 29.9.2000, lk 38. Määrust on viimati muudetud määrusega (EÜ) nr 825/2004 (ELT L 127, 29.4.2004, lk 12).

[9] EÜT L 30, 1.2.2001, lk 1.

[10] EÜT L 134, 17.5.2001, lk 18.

[11] EÜT L 261, 29.9.2001, lk 3.

[12] EÜT L 259, 27.9.2002, lk 1.

[13] ELT L 127, 29.4.2004, lk 12.